Sem fyrr var ýmislegt forvitnilegt að finna á Kjarnanum um helgina . Kjarninn spurði alla þingmenn um það hvort þeir væru í námi meðfram þingstörfum og hvort þeim þyki eðlilegt að stunda slíkt nám . Þrír þingmenn eru í námi , tveir hafa lokið námi meðfram þingstörfum og skoðanir þeirra eru verulega skiptar um málið . Saga forsetakosninga á Íslandi er skrautleg þrátt fyrir að kosningar hafi verið fátíðar á lýðveldistímanum . Sagnfræðingurinn Kristinn Haukur Guðnason skrifaði um söguna í bráðskemmtilegri fréttaskýringu á laugardag . Auglýsing Agnar Freyr Helgason , doktor í stjórnmálafræði , skrifaði einnig grein um það hvernig staðið er að forsetakosningum í öðrum ríkjum en á Íslandi . Aðferðin sem við notum er á hröðu undanhaldi , og það er góð ástæða fyrir því . Borgþór Arngrímsson , fréttaritari Kjarnans í Kaupmannahöfn , skrifaði um flóttamannamálin í Danmörku , en nú standa öll spjót á dönsku ríkisstjórninni . Flóttamannastofnun SÞ hefur harðlega gagnrýnt ráðherra fyrir yfirlýsingar um að flóttafólk þurfi að afhenda verðmæti við komuna til Danmerkur og landamæraeftirlit hefur vakið ýmis vandamál . Frétt sem vakti mikla athygli um helgina var um það að MS selur um eina og hálfa milljón ferna af G-mjólk á ári , og allar eru þær með röri sem fæstir nota . Framkvæmdastjóri markaðs - og sölusviðs fyrirtækisins segir að umbúðirnar séu mjög óhentugar fyrir neytendur . „ Við höfum bara aldrei fengið svona ábendingu áður , “ sagði hann við Kjarnann , og jafnframt að málið yrði skoðað . Og hlaðvörp Kjarnans voru á sínum stað , Tæknivarpið fjallaði um Netflix , sem er loksins löglega komið til Íslands , og Freyr Eyjólfsson setti Zinedine Zidane , skærustu fótboltastjörnu Frakka frá upphafi , undir smásjána . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .